canonical-greekLit/data/tlg2018/tlg002/tlg2018.tlg002.perseus-grc1.xml
 πῶς οὖν ἐκ τοσούτων ἐτῶν  καταγγελλομένου τοῦ ἐκκλησιαστικοῦ φρονήματος,  ἐνδέχεται τοὺς μέχρι Βίκτορος οὕτως ὡς οὗτοι λέγουσιν κεκηρυχέναι; πῶς δὲ οὐκ  αἰδοῦνται ταῦτα Βίκτορος  καταψεύδεσθαι, ἀκριβῶς εἰδότες ὅτι Βίκτωρ Θεόδοτον τὸν  σκυτέα, τὸν ἀρχηγὸν καὶ πατέρα ταύτης τῆς ἀρνησιθέου ἀποστασίας,  ἀπεκήρυξεν τῆς κοινωνίας, πρῶτον εἰπόντα ψιλὸν ἄνθρωπον τὸν Χριστόν; εἰ γὰρ Βίκτωρ κατ̓ αὐτοὺς οὕτως  ἐφρόνει ὡς ἡ τούτων διδάσκει  βλασφημία, πῶς ἂν  ἀπέβαλεν Θεόδοτον τὸν τῆς αἱρέσεως ταύτης  εὑρετήν;” 